ROZHODNUTIE RADY
z 13. septembra 2004,
ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banca d'Italia
(2004/651/ES)
RADA EURÓPSKEJ ÚNIE,
so zreteľom na Protokol o štatúte Európskeho systému centrálnych bánk a Európskej centrálnej banky, pripojený k Zmluve o založení Európskeho spoločenstva, najmä na jeho článok 27 ods. 1,
so zreteľom na odporúčanie ECB/2004/17 Európskej centrálnej banky (ďalej len „ECB“) z 30. júla 2004 Rade Európskej únie o externých audítoroch Banca d'Italia (1),
keďže:
(1)
Účtovníctvo Európskej centrálnej banky (ďalej len „ECB“) a národných centrálnych bánk Eurosystému majú overovať nezávislí externí audítori odporúčaní Radou guvernérov ECB a schválení Radou Európskej únie.
(2)
Mandát súčasných externých audítorov Banca d'Italia uplynul a neobnoví sa. Preto je potrebné menovať externých audítorov od rozpočtového roka 2004.
(3)
Rada guvernérov ECB odporučila Rade schváliť menovanie nových externých audítorov Banca d'Italia, ktorí boli vybratí v súlade s pravidlami verejného obstarávania, počnúc rozpočtovým rokom 2004, pričom menovanie sa môže obnoviť na ďalšie tri roky.
(4)
Je vhodné postupovať podľa odporúčania Rady guvernérov ECB, a preto zmeniť a doplniť rozhodnutie Rady 1999/70/ES (2),
ROZHODLA TAKTO:
Článok 1
Článok 1 ods. 6 rozhodnutia 1999/70/ES sa nahrádza takto:
„6. PricewaterhouseCoopers SpA sa týmto schvaľuje ako externý audítor Banca d'Italia od rozpočtového roka 2004, pričom menovanie sa môže obnoviť na ďalšie tri roky.“
Článok 2
Toto rozhodnutie sa oznámi Európskej centrálnej banke.
Článok 3
Toto rozhodnutie sa uverejní v Úradnom vestníku Európskej únie.
V Bruseli 13. septembra 2004